Plaas water en kunsmis presies in wortelsone | Landbou
Plaas water en kunsmis presies in wortelsone
Die USIS (Unique Sub-surface Irrigation System) stel die gebruiker in staat om doeltreffender te besproei en watergebruik met tot 60% te besnoei. Die stelsel bestaan uit 'n aantal druppers wat vertikaal in 'n geboorde gat in die grond, in lyn en weerskante van die boom, geplaas word.
Die druppers word deur middel van 'n T-stuk aan die hooflyn gekoppel. Die drupper het drie spuitgaatjies wat gewoonlik water teen 'n diepte van 100 mm of 150 mm toedien, maar dit kan aangepas word na gelang van die boer se behoefte. 'n USIS-drupper met die gewone drie spuitgaatjies lewer 2 liter water per minuut.
Die hoeveelheid water per drupper kan ook volgens spesifieke behoeftes aangepas word. Water kan dus in presiese hoeveelhede eweredig toegedien word sonder dat wind, verdamping of waterafvloei 'n invloed het. Die stelsel kan ook gebruik word om kunsmis regstreeks toe te dien.